Huppa er afurða - og skýrsluhaldskerfi í nautgriparækt sem tekið var í notkun á árinu 2008 . RML ber ábyrgð á skýrsluhaldi nautgriparæktarinnar og þróun kerfisins . Þar geta nautgripabændur skráð upplýsingar er tilheyra skýrsluhaldi nautgriparæktar og fengið margvíslegar upplýsingar um gripina sína . Starfsmenn RML hafa umsjón með daglegri framkvæmd skýrsluhalds í nautgriparækt , móttöku og skráningu skýrslna , mánaðarlegum keyrslum , viðhaldi og leiðréttingum á upplýsingum í gagnagrunnum nautgriparæktarinnar auk þess að veita upplýsingar og ráðgjöf um frágang á mánaðarlegum kúaskýrslum . Ef þörf er á aðstoð við færslu skýrsluhalds geta ráðunautar RML aðstoðað . Hægt er að panta áskrift að forritum og einnig er þjónusta við notendur forrita alla virka daga í síma 516 5000 eða í gegnum netfangið rml@rml.is .